title: Regulamentul de punere în aplicare (UE) 2019/781 al Comisiei din 15 mai 2019 privind autorizarea unui preparat de 3-fitază produsă de Komagataella phaffii (CECT 13094) ca aditiv destinat hranei puilor pentru îngrășare sau a puicuțelor pentru ouat, a găinilor ouătoare și a speciilor minore de păsări de curte pentru îngrășare sau crescute pentru reproducere sau pentru ouat (titularul autorizației: Fertinagro Nutrientes S.L.) (Text cu relevanță pentru SEE.)

text:
                  16.5.2019

                  RO

                  Jurnalul Oficial al Uniunii Europene

                  L 127/1

         REGULAMENTUL DE PUNERE ÎN APLICARE (UE) 2019/781 AL COMISIEI
         din 15 mai 2019
         privind autorizarea unui preparat de 3-fitază produsă de Komagataella phaffii (CECT 13094) ca aditiv destinat hranei puilor pentru îngrășare sau a puicuțelor pentru ouat, a găinilor ouătoare și a speciilor minore de păsări de curte pentru îngrășare sau crescute pentru reproducere sau pentru ouat (titularul autorizației: Fertinagro Nutrientes S.L.)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, s-a depus o cerere de autorizare a preparatului de 3-fitază produsă de Komagataella phaffii (CECT 13094). Această cerere a fost însoțită de detaliile și documentele necesare conform dispozițiilor articolului 7 alineatul (3) din regulamentul respectiv.

                     (3)

                     Cererea vizează autorizarea unui preparat de 3-fitază produsă de Komagataella phaffii (CECT 13094) ca aditiv destinat hranei puilor pentru îngrășare sau a puicuțelor pentru ouat, a găinilor ouătoare și a speciilor minore de păsări de curte pentru îngrășare sau crescute pentru reproducere sau pentru ouat, urmând a fi clasificat în categoria „aditivi zootehnici”.

                     (4)

                     Preparatul 3-fitază sub formă de preparat lichid a fost deja autorizat ca aditiv pentru hrana animalelor prin Regulamentul de punere în aplicare (UE) 2017/895 al Comisiei (2) în cazul puilor pentru îngrășare și al găinilor ouătoare.

                     (5)

                     În avizul său din 27 noiembrie 2018 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, 3-fitaza produsă de Komagataella phaffii (CECT 13094), identificată anterior drept Komagataella pastoris, nu are efecte adverse asupra sănătății animalelor, asupra siguranței consumatorilor sau asupra mediului. S-a concluzionat, de asemenea, că aditivul poate avea un potențial sensibilizant pentru piele și căile respiratorii. Prin urmare, Comisia consideră că ar trebui luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivului. De asemenea, autoritatea a concluzionat că, deoarece preparatele solide și lichide sunt echivalente în ceea ce privește eficacitatea, formula solidă a aditivului are potențialul de a fi eficace pentru speciile vizate. Autoritatea nu consideră necesară prevederea unor cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (6)

                     Evaluarea 3-fitazei arată că sunt îndeplinite condițiile de autorizare a 3-fitazei produse de Komagataella phaffii (CECT 13094), astfel cum sunt prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul indicat în anexă, aparținând categoriei „aditivi zootehnici” și grupei funcționale „promotori de digestibilitate”, se autorizează ca aditiv destinat hranei animalelor, în condițiile prevăzute în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 mai 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Regulamentul de punere în aplicare (UE) 2017/895 al Comisiei din 24 mai 2017 privind autorizarea unui preparat de 3-fitază produsă de Komagataella pastoris (CECT 13094) ca aditiv furajer pentru hrana puilor pentru îngrășare și a găinilor ouătoare (titularul autorizației: Fertinagro Nutrientes S.L.) (JO L 138, 25.5.2017, p. 120).

            (3)  EFSA Journal 2019; 17(1):5543

            ANEXA

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        Unități de activitate/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: promotori de digestibilitate

                        4a25

                        Fertinagro Nutrientes S.L.

                        3-fitază
                        EC 3.2.1.8

                           Compoziția aditivului

                        Preparat de 3-fitază
                        produsă de Komagataella phaffii (CECT 13094) cu o activitate minimă de: 10 000  FTU (1)/g
                        Stare solidă

                           Caracterizarea substanței active

                        3-fitază (EC 3.2.1.8) produsă de Komagataella phaffii (CECT 13094)

                           Metoda analitică
                            (2)

                        Pentru cuantificarea activității 3-fitazei în aditivul destinat hranei pentru animale și preamestecurilor:

                                    —

                                    metoda colorimetrică bazată pe reacția enzimatică a fitazei pe fitat

                              Pentru cuantificarea activității 3-fitazei în hrana pentru animale:

                                    —

                                    metoda colorimetrică bazată pe reacția enzimatică a fitazei pe fitat – EN ISO 30024

                        Pui pentru îngrășare și puicuțe pentru ouat
                        Specii minore de păsări de curte pentru îngrășare sau crescute pentru ouat sau pentru reproducție

                        —

                        500 FTU

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție pentru piele și de protecție respiratorie.

                        5 iunie 2029

                        Găini ouătoare

                        1 000  FTU

               (1)  1 FTU este cantitatea de enzimă care eliberează 1 micromol de fosfat anorganic pe minut dintr-un substrat de fitat de sodiu, la pH 5,5 și 37 °C.

               (2)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2019/830 al Comisiei din 15 mai 2019 privind clasificarea anumitor mărfuri în Nomenclatura combinată

text:
                  23.5.2019

                  RO

                  Jurnalul Oficial al Uniunii Europene

                  L 137/26

         REGULAMENTUL DE PUNERE ÎN APLICARE (UE) 2019/830 AL COMISIEI
         din 15 mai 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Comitetul Codului vamal nu a emis un aviz în termenul stabilit de președintele său,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 mai 2019.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Un articol de formă dreptunghiulară cu margini rotunjite, fabricat din plastic turnat (policarbonat), în formă de carcasă, care acoperă partea din spate și părțile laterale ale unui telefon mobil, cu dimensiunile de aproximativ 7 × 14 × 0,8 cm.
                        Suprafața exterioară a părții din spate este acoperită cu un strat din piele, iar suprafața interioară, care intră în contact cu partea din spate a telefonului mobil, este căptușită cu fibre sintetice (microfibre).
                        Articolul este conceput pentru a acoperi și a proteja părțile din spate și laterale ale unui telefon mobil. Partea din față a telefonului mobil nu se acoperă.
                        A se vedea imaginea (*1).

                        3926 90 97

                        Clasificarea se stabilește pe baza regulilor generale 1, 3(b) și 6 de interpretare a Nomenclaturii combinate, precum și pe baza textului codurilor NC 3926 , 3926 90  și 3926 90 97 .
                        Conform caracteristicilor sale obiective, articolul este conceput pentru a acoperi și a proteja părțile din spate și laterale ale unui telefon mobil. Protecția este conferită de materialul carcasei (plastic policarbonat).
                        Stratul de piele de pe suprafața exterioară a părții din spate a articolului îi îmbunătățește aspectul, conferind doar un efect suplimentar scopului principal, care este cel de protecție. În consecință, plasticul policarbonat din care este fabricată carcasa de protecție constituie materialul care îi conferă articolului caracterul esențial în sensul regulii generale de interpretare 3(b).
                        Prin urmare, clasificarea articolului la poziția 4205 , ca „alte articole din piele”, este exclusă.
                        Clasificarea articolului la poziția 6307  ca „alte articole confecționate” este, de asemenea, exclusă, întrucât fibrele sintetice constituie doar căptușeala.
                        Prin urmare, articolul trebuie clasificat la codul NC 3926 90 97  ca „alte articole din materiale plastice”.

               (*1)  Imaginea are caracter pur informativ.


title: Regulamentul de punere în aplicare (UE) 2019/1098 al Comisiei din 26 iunie 2019 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
                  28.6.2019

                  RO

                  Jurnalul Oficial al Uniunii Europene

                  L 175/11

         REGULAMENTUL DE PUNERE ÎN APLICARE (UE) 2019/1098 AL COMISIEI
         din 26 iunie 2019
         de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
         întrucât:

                     (1)

                     Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

                     (2)

                     Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

                     (3)

                     Regulamentul (CE) nr. 1484/95 ar trebui modificat în consecință.

                     (4)

                     Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 1484/95 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iunie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 150, 20.5.2014, p. 1.

            (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

            ANEXĂ

                     „ANEXA I

                                 Codul NC

                                 Denumirea mărfurilor

                                 Prețul reprezentativ
                                 (în EUR/100 kg)

                                 Garanția menționată la articolul 3
                                 (în EUR/100 kg)

                                 Originea (1)

                                 0207 12 90

                                 Carcase de păsări de curte din specia Gallus domesticus, congelate, denumite «pui 65 %»

                                 126,8

                                 0

                                 AR

                                 0207 14 10

                                 Bucăți dezosate de păsări de curte din specia Gallus domesticus, congelate

                                 240,5

                                 18

                                 AR

                                 206,5

                                 28

                                 BR

                                 215,5

                                 25

                                 TH

                                 1602 32 11

                                 Preparate nefierte din păsări de curte din specia Gallus domesticus

                                 296,6

                                 0

                                 BR

               ”

               (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).


title: Regulamentul de punere în aplicare (UE) 2019/1099 al Comisiei din 27 iunie 2019 de modificare a Regulamentului de punere în aplicare (UE) nr. 412/2013 al Consiliului de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză

text:
                  28.6.2019

                  RO

                  Jurnalul Oficial al Uniunii Europene

                  L 175/14

         REGULAMENTUL DE PUNERE ÎN APLICARE (UE) 2019/1099 AL COMISIEI
         din 27 iunie 2019
         de modificare a Regulamentului de punere în aplicare (UE) nr. 412/2013 al Consiliului de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1),
         având în vedere Regulamentul de punere în aplicare (UE) nr. 412/2013 al Consiliului din 13 mai 2013 de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză (2), în special articolul 3,
         întrucât:
         A.   PROCEDURA ANTERIOARĂ

                     (1)

                     La 13 mai 2013, Consiliul a instituit o taxă antidumping definitivă asupra importurilor în Uniune de articole de masă și articole de bucătărie din ceramică (denumite în continuare „articole de masă”) originare din Republica Populară Chineză (denumită în continuare „RPC”), prin Regulamentul de punere în aplicare (UE) nr. 412/2013.

                     (2)

                     Având în vedere numărul mare de producători-exportatori chinezi, Comisia a selectat un eșantion în scopul examinării în conformitate cu articolul 17 din Regulamentul (UE) 2016/1036.

                     (3)

                     Consiliul a impus niveluri individuale ale taxei, variind între 13,1 % și 23,4 %, asupra importurilor de articole de masă pentru societățile incluse în eșantion și o taxă medie ponderată de 17,9 % pentru alte societăți cooperante, neincluse în eșantion. În plus, a fost impus un nivel al taxei de 36,1 % asupra importurilor de articole de masă provenind de la toate celelalte societăți chineze.

                     (4)

                     Lista producătorilor-exportatori cooperanți din anexa I la Regulamentul (UE) nr. 412/2013 a fost modificată prin Regulamentul de punere în aplicare (UE) nr. 803/2014 al Comisiei (3) și prin Regulamentul de punere în aplicare (UE) 2017/2207 al Comisiei (4).

                     (5)

                     În temeiul articolului 3 din Regulamentul de punere în aplicare (UE) nr. 412/2013, articolul 1 alineatul (2) din regulamentul respectiv poate fi modificat pentru a se acorda noului producător-exportator nivelul taxei aplicabil societăților cooperante neincluse în eșantion, și anume nivelul taxei medii ponderate de 17,9 %, în cazul în care noul producător-exportator de articole de masă din RPC prezintă Comisiei dovezi suficiente.

               B.   CEREREA DE ACORDARE A TRATAMENTULUI DE NOU PRODUCĂTOR-EXPORTATOR

                     (6)

                     În luna mai 2018, societatea Fujian Dehua Sanfeng Ceramics Co. Ltd (denumită în continuare „solicitantul”) a prezentat o cerere de acordare a tratamentului de nou producător-exportator (denumit în continuare „tratament de nou producător-exportator” sau „TNPE”), susținând că îndeplinește toate cele trei criterii stabilite la articolul 3 din Regulamentul de punere în aplicare (UE) nr. 412/2013.

                     (7)

                     Pentru a-și susține afirmația, solicitantul a răspuns la un chestionar al Comisiei. Ca urmare a analizării răspunsurilor la chestionar, Comisia a solicitat informații și documente justificative suplimentare, care au fost furnizate de solicitant.

               C.   ANALIZAREA CERERII

                     (8)

                     În ceea ce privește condiția stabilită la articolul 3 litera (a) din Regulamentul de punere în aplicare (UE) nr. 412/2013, și anume faptul că solicitantul nu a exportat în Uniune produsul în cauză pe parcursul perioadei de anchetă, solicitantul a transmis registrul său de vânzări lunare pentru perioada 2011-2017. Din registru a reieșit că solicitantul a început să comercializeze produsul în cauză abia după încheierea perioadei de anchetă, în martie 2012. Această dovadă a fost confirmată de registrul de vânzări internaționale, în care se indica faptul că solicitantul a început să exporte produsul în cauză în luna mai 2012 în SUA și în luna iulie 2012 în Uniune (Franța).

                     (9)

                     După verificarea facturilor și a altor documente comerciale, nu s-a găsit nicio dovadă că produsul în cauză ar fi fost exportat în Uniune înaintea datelor respective și/sau pe parcursul perioadei de anchetă. Prin urmare, având în vedere informațiile și documentele disponibile, Comisia a concluzionat că solicitantul îndeplinește criteriul prevăzut la articolul 3 litera (a) din Regulamentul de punere în aplicare (UE) nr. 412/2013.

                     (10)

                     În ceea ce privește condiția stabilită la articolul 3 litera (b) din Regulamentul de punere în aplicare (UE) nr. 412/2013, Comisia a constatat că, până în 2013, proprietarul solicitantului a deținut acțiuni în alte două societăți. A fost solicitată și examinată documentația referitoare la stabilirea și la activitatea comercială a celor două societăți afiliate, inclusiv conturile și registrele de vânzări și achiziții ale acestora. A fost solicitată și examinată documentația referitoare la stabilirea și la activitatea comercială a celor două societăți afiliate, inclusiv vânzările și achizițiile de produs în cauză. Pe baza documentației furnizate, nu au fost identificate niciun fel de alte legături comerciale sau operaționale cu exportatori sau producători din RPC care fac obiectul măsurilor antidumping. Mai mult decât atât, uneia dintre societățile afiliate i s-a acordat tratamentul de nou producător-exportator în 2017 (5). Prin urmare, Comisia a concluzionat că solicitantul îndeplinește condiția stabilită la articolul 3 litera (b) din Regulamentul de punere în aplicare (UE) nr. 412/2013.

                     (11)

                     În ceea ce privește condiția stabilită la articolul 3 litera (c) din Regulamentul de punere în aplicare (UE) nr. 412/2013, pe baza documentelor justificative furnizate, Comisia a stabilit că solicitantul a exportat efectiv produsul în cauză în Uniune după încheierea perioadei de anchetă. Solicitantul a furnizat contracte de vânzare-cumpărare semnate de un client din Germania, împreună cu alte documente comerciale referitoare la o tranzacție care a avut loc în luna octombrie 2017. Prin urmare, Comisia a concluzionat că solicitantul îndeplinește condiția stabilită la articolul 3 litera (c) din Regulamentul de punere în aplicare (UE) nr. 412/2013.

                     (12)

                     Industria Uniunii nu a furnizat nicio dovadă/informație din care să reiasă că solicitantul nu a îndeplinit vreunul dintre cele trei criterii.

               D.   CONCLUZIE

                     (13)

                     Comisia a concluzionat că solicitantul îndeplinește cele trei criterii necesare pentru a fi considerat drept nou producător-exportator. În consecință, Comisia a decis că solicitantului ar trebui să i se acorde tratamentul de nou producător-exportator și că, prin urmare, denumirea acestuia ar trebui adăugată pe lista societăților cooperante neincluse în eșantion care figurează în anexa I la Regulamentul de punere în aplicare (UE) nr. 412/2013.

               E.   COMUNICAREA CONSTATĂRILOR

                     (14)

                     Solicitantul și industria Uniunii au fost informați cu privire la elementele și considerentele esențiale pe baza cărora s-a considerat oportun să i se acorde societății Fujian Dehua Sanfeng Ceramics Co. Ltd nivelul taxei antidumping aplicabil producătorilor-exportatori chinezi cooperanți neincluși în eșantion.

                     (15)

                     Părților li s-a acordat posibilitatea de a prezenta observații. Nu s-au primit observații.

                     (16)

                     Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din regulamentul de bază,

               ADOPTĂ PREZENTUL REGULAMENT:

            Articolul 1
            În anexa I la Regulamentul de punere în aplicare (UE) nr. 412/2013, pe lista producătorilor-exportatori chinezi cooperanți neincluși în eșantion se adaugă următoarea societate:

                        Denumire

                        Cod adițional TARIC

                        Fujian Dehua Sanfeng Ceramics Co. Ltd

                        C485

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 iunie 2019.

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21.

            (2)  JO L 131, 15.5.2013, p. 1.

            (3)  Regulamentul de punere în aplicare (UE) nr. 803/2014 al Comisiei din 24 iulie 2014 de modificare a Regulamentului de punere în aplicare (UE) nr. 412/2013 al Consiliului de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză (JO L 219, 25.7.2014, p. 33).

            (4)  Regulamentul de punere în aplicare (UE) 2017/2207 al Comisiei din 29 noiembrie 2017 de modificare a Regulamentului de punere în aplicare (UE) nr. 412/2013 al Consiliului de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză (JO L 314, 30.11.2017, p. 31).

            (5)  JO L 314, 30.11.2017, p. 31.


title: Regulamentul de punere în aplicare (UE) 2019/1100 al Comisiei din 27 iunie 2019 privind nereînnoirea aprobării substanței active desmedifam, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  28.6.2019

                  RO

                  Jurnalul Oficial al Uniunii Europene

                  L 175/17

         REGULAMENTUL DE PUNERE ÎN APLICARE (UE) 2019/1100 AL COMISIEI
         din 27 iunie 2019
         privind nereînnoirea aprobării substanței active desmedifam, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
         întrucât:

                     (1)

                     Prin Directiva 2004/58/CE a Comisiei (2), substanța desmedifam a fost inclusă ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active desmedifam, astfel cum este menționată în partea A a anexei la Regulamentul de punere în aplicare (UE) nr. 540/2011, expiră la 31 iulie 2020.

                     (4)

                     A fost depusă o cerere de reînnoire a aprobării substanței desmedifam, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

                     (5)

                     Solicitantul a depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 21 decembrie 2016, Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     Autoritatea a transmis solicitantului și statelor membre raportul de evaluare a reînnoirii aprobării, în vederea formulării de observații, și a transmis Comisiei observațiile primite. De asemenea, autoritatea a pus dosarul rezumativ suplimentar la dispoziția publicului.

                     (8)

                     La 10 ianuarie 2018, autoritatea a comunicat Comisiei concluzia sa (6) cu privire la posibilitatea ca substanța desmedifam să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                     (9)

                     Autoritatea a identificat probleme specifice. În special, nu a fost posibil să se excludă expunerea consumatorilor și/sau a efectivelor de animale la reziduuri care conțin anilină liberă și/sau conjugată (clasificată ca mutagenă categoria 2 și cancerigenă categoria 2) și expunerea consumatorilor la reziduuri care conțin 4-aminofenol (clasificat ca mutagen de categoria 2) prin produse de bază de origine animală. În plus, autoritatea a concluzionat că s-a identificat un risc ridicat pe termen lung pentru mamifere în cazul tuturor utilizărilor reprezentative, cu excepția mamiferelor insectivore dacă modelul de utilizare include o singură aplicare. A fost identificat un risc ridicat pe termen lung pentru păsări în cazul utilizărilor reprezentative la sfecla de zahăr/sfecla furajeră, atunci când modelul de utilizare include două sau trei aplicări.

                     (10)

                     În plus, autoritatea a concluzionat de asemenea că evaluarea proprietăților care perturbă sistemul endocrin nu a putut fi finalizată pe baza informațiilor disponibile.

                     (11)

                     Comisia a invitat solicitantul să transmită observațiile sale cu privire la concluzia autorității și, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, cu privire la proiectul de raport privind reînnoirea aprobării. Solicitantul a transmis observațiile sale, care au fost examinate cu atenție.

                     (12)

                     Cu toate acestea, în pofida argumentelor prezentate de solicitant, îngrijorările legate de substanța activă în cauză nu au putut fi eliminate.

                     (13)

                     În consecință, nu s-a putut stabili, cu privire la una sau mai multe utilizări reprezentative ale cel puțin unui produs de protecție a plantelor, îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Prin urmare, este adecvat să nu se reînnoiască aprobarea substanței active desmedifam, în conformitate cu articolul 20 alineatul (1) litera (b) din regulamentul respectiv.

                     (14)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (15)

                     Statelor membre ar trebui să li se acorde timp suficient pentru a retrage autorizațiile acordate produselor de protecție a plantelor care conțin desmedifam.

                     (16)

                     În ceea ce privește produsele de protecție a plantelor care conțin desmedifam, în cazul în care statele membre acordă orice perioadă de grație în conformitate cu articolul 46 din Regulamentul (CE) nr. 1107/2009, respectiva perioadă ar trebui să expire cel târziu la 1 iulie 2020.

                     (17)

                     Regulamentul de punere în aplicare (UE) 2019/707 al Comisiei (7) a extins perioada de aprobare a substanței desmedifam până la 31 iulie 2020, pentru a se permite ca procesul de reînnoire a aprobării să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la nereînnoirea aprobării înainte de acest termen de expirare amânat, prezentul regulament trebuie să se aplice cât mai curând posibil.

                     (18)

                     Prezentul regulament nu împiedică depunerea unei noi cereri pentru aprobarea substanței desmedifam în temeiul articolului 7 din Regulamentul (CE) nr. 1107/2009.

                     (19)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Nereînnoirea aprobării substanței active
            Aprobarea substanței active desmedifam nu se reînnoiește.

            Articolul 2
            Modificarea Regulamentului de punere în aplicare (UE) nr. 540/2011
            În partea A a anexei la Regulamentul de punere în aplicare (UE) nr. 540/2011, rândul 86, referitor la desmedifam, se elimină.

            Articolul 3
            Măsuri tranzitorii
            Statele membre retrag autorizațiile acordate produselor de protecție a plantelor care conțin desmedifam ca substanță activă până cel târziu la 1 ianuarie 2020.

            Articolul 4
            Perioada de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 expiră cel târziu la 1 iulie 2020.

            Articolul 5
            Intrarea în vigoare
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 iunie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2004/58/CE a Comisiei din 23 aprilie 2004 de modificare a Directivei 91/414/CEE a Consiliului privind includerea alfa-cipermetrin, benalaxil, bromoxinil, desmedifam, ioxinil și fenmedifam ca substanțe active (JO L 120, 24.4.2004, p. 26).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2018. Conclusion on the peer review of the pesticide risk assessment of the active substance desmedifam (Concluzie a evaluării inter pares a riscului utilizării ca pesticid a substanței active desmedifam), EFSA Journal 2018;16(1):5150, https://www.efsa.europa.eu/en/efsajournal/pub/5150.

            (7)  Regulamentul de punere în aplicare (UE) 2019/707 al Comisiei din 7 mai 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active alfa-cipermetrin, beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, desmedifam, dimetoat, dimetomorf, diuron, etefon, etoxazol, famoxadon, fenamifos, flumioxazin, fluoxastrobin, folpet, foramsulfuron, formetanat, metalaxil-m, metiocarb, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol, s-metolaclor și tebuconazol (JO L 120, 8.5.2019, p. 16).


title: Regulamentul de punere în aplicare (UE) 2019/1101 al Comisiei din 27 iunie 2019 de reînnoire a aprobării substanței active tolclofos-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  28.6.2019

                  RO

                  Jurnalul Oficial al Uniunii Europene

                  L 175/20

         REGULAMENTUL DE PUNERE ÎN APLICARE (UE) 2019/1101 AL COMISIEI
         din 27 iunie 2019
         de reînnoire a aprobării substanței active tolclofos-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
         întrucât:

                     (1)

                     În temeiul Directivei 2006/39/CE a Comisiei (2), tolcofos-metilul a fost inclus ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în lista din partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active tolclofos-metil, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 30 aprilie 2020.

                     (4)

                     A fost depusă o cerere de reînnoire a aprobării substanței tolclofos-metil, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv. Solicitantul a depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (5)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 11 noiembrie 2016, Autorității Europene pentru Siguranța Alimentară (denumită în continuare „autoritatea”) și Comisiei.

                     (6)

                     Autoritatea a transmis solicitantului și statelor membre raportul de evaluare a reînnoirii aprobării, în vederea formulării de observații, și a transmis Comisiei observațiile primite. De asemenea, autoritatea a pus dosarul rezumativ suplimentar la dispoziția publicului.

                     (7)

                     La 8 decembrie 2017, autoritatea a comunicat Comisiei concluzia sa (6) cu privire la posibilitatea ca substanța tolclofos-metil să îndeplinească criteriile de aprobare prevăzute la articolul 4 din Regulamentul (CE) nr. 1107/2009. O versiune modificată a acestei concluzii a fost adoptată de autoritate la 5 octombrie 2018 și a fost publicată din nou la 15 noiembrie 2018, cu o explicație privind riscul parțial acceptabil pentru organismele acvatice (un scenariu FOCUS din 3 este considerat acceptabil) în cazul utilizărilor reprezentative în culturi ornamentale pentru structuri protejate. Versiunea inițială a concluziilor a fost eliminată din Jurnalul EFSA. La 24 octombrie 2018, Comisia a prezentat proiectul de raport de reînnoire pentru substanța tolclofos-metil Comitetului permanent pentru plante, animale, produse alimentare și hrană pentru animale.

                     (8)

                     În ceea ce privește criteriile de identificare a proprietăților care perturbă sistemul endocrin introduse prin Regulamentul (UE) 2018/605 al Comisiei (7), concluzia autorității, pe baza faptului că nu există nicio dovadă a efectelor induse pe cale endocrină in vivo, indică faptul că este foarte puțin probabil ca tolclofos-metilul să fie un perturbator endocrin. Prin urmare, Comisia concluzionează că substanța tolclofos-metil nu trebuie să fie considerată ca având proprietăți care perturbă sistemul endocrin.

                     (9)

                     Comisia a invitat solicitantul să își prezinte observațiile privind versiunea modificată a concluziei autorității și, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, privind proiectul de raport de reînnoire. Solicitantul a transmis observațiile sale, care au fost examinate cu atenție.

                     (10)

                     În cazul uneia sau al mai multor utilizări reprezentative ale cel puțin unui produs de protecție a plantelor care conține tolclofos-metil, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                     (11)

                     Așadar, este adecvat să se reînnoiască aprobarea substanței tolclofos-metil.

                     (12)

                     Cu toate acestea, în conformitate cu articolul 14 alineatul (1) din Regulamentul (CE) nr. 1107/2009 coroborat cu articolul 6 din regulamentul respectiv și având în vedere cunoștințele științifice și tehnice actuale, este necesar să se prevadă anumite condiții și restricții. Este necesar, în special, să se restricționeze utilizarea produselor de protecție a plantelor care conțin tolclofos-metil pentru a reduce la minimum expunerea consumatorilor la anumiți metaboliți și pentru a reduce expunerea organismelor acvatice și a mamiferelor sălbatice la această substanță prin aprobarea utilizării acesteia exclusiv la plantele ornamentale și la cartofi.

                     (13)

                     Evaluarea riscurilor pentru reînnoirea aprobării tolclofos-metilului se bazează pe un număr limitat de utilizări reprezentative, care însă nu limitează utilizările pentru care produsele de protecție a plantelor care conțin tolclofos-metil pot fi autorizate. Așadar, este adecvat să se elimine restricția utilizării în exclusivitate ca fungicid.

                     (14)

                     Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

                     (15)

                     Regulamentul de punere în aplicare (UE) 2019/168 al Comisiei (8) a prelungit perioada de aprobare a substanței tolclofos-metil până la 30 aprilie 2020, pentru a se permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la reînnoirea aprobării înainte de acest termen de expirare amânat, prezentul regulament ar trebui să se aplice de la 1 septembrie 2019.

                     (16)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Reînnoirea aprobării substanței active
            Se reînnoiește aprobarea substanței active tolclofos-metil, astfel cum se prevede în anexa I.

            Articolul 2
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrarea în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Se aplică de la 1 septembrie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 iunie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2006/39/CE a Comisiei din 12 aprilie 2006 de modificare a Directivei 91/414/CEE a Consiliului în vederea includerii substanțelor active clodinafop, pirimicarb, rimsulfuron, tolclofos-metil și triticonazol (JO L 104, 13.4.2006, p. 30).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2018. Conclusion on the peer review of the pesticide risk assessment of the active substance tolclofos-methyl („Concluzia evaluării inter pares a riscului utilizării ca pesticid a substanței active tolclofos-metil”). EFSA Journal 2018;16(1):5130 [p. 25]. doi: 10.2903/j.efsa.2018.5130.

            (7)  Regulamentul (UE) 2018/605 al Comisiei din 19 aprilie 2018 de modificare a anexei II la Regulamentul (CE) nr. 1107/2009 prin stabilirea unor criterii științifice pentru determinarea proprietăților care perturbă sistemul endocrin (JO L 101, 20.4.2018, p. 33).

            (8)  Regulamentul de punere în aplicare (UE) 2019/168 al Comisiei din 31 ianuarie 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active abamectin, Bacillus subtilis (Cohn 1872) tulpina QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopiralid, Cydia pomonella Granulovirus (CpGV), ciprodinil, diclorprop-P, epoxiconazol, fenpiroximat, fluazinam, flutolanil, fosetil, Lecanicillium muscarium, mepanipirim, mepiquat, Metarhizium anisopliae var. Anisopliae, metconazol, metrafenon, Phlebiopsis gigantea, pirimicarb, Pseudomonas chlororaphis tulpina: MA 342, pirimetanil, Pythium oligandrum, rimsulfuron, spinosad, Streptomyces K61, tiacloprid, tolclofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triclopir, trinexapac, triticonazol, Verticillium albo-atrum și ziram (JO L 33, 5.2.2019, p. 1).

            ANEXA I

                        Denumire comună, numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                        Tolclofos-metil
                        Nr. CAS 57018-04-9
                        Nr. CIPAC 479

                        O-2,6-dicloro-p-tolil O, O-dimetil fosforotioat
                        O-2,6-dicloro-4-metilfenil O, O-dimetil fosforotioat

                        ≥ 960 g/kg
                        Următoarea impuritate are o importanță toxicologică și nu trebuie să depășească următorul nivel în materialul tehnic:
                        Metanol max. 1 g/kg

                        1 septembrie 2019

                        31 august 2034

                        Numai pentru utilizarea la plante ornamentale și la cartofi.
                        În vederea punerii în aplicare a principiilor uniforme, astfel cum sunt menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reînnoire a aprobării substanței tolclofos-metil, în special de apendicele sale I și II.
                        În cadrul acestei evaluări generale, statele membre acordă o atenție deosebită:

                                    —

                                    riscului pentru organismele acvatice și mamifere;

                                    —

                                    riscului pentru consumatori, în special riscului potențial al metabolitului DM-TM-CH2OH în cartofi;

                                    —

                                    riscului pentru operatori, lucrători și pentru persoanele expuse întâmplător.

                              Condițiile de utilizare includ, dacă este cazul, măsuri de atenuare a riscurilor.

               (1)  Detalii suplimentare privind identitatea și specificațiile substanței active se găsesc în raportul de reînnoire.

            ANEXA II
            Anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        În partea A, se elimină rubrica 126 referitoare la tolclofos-metil.

                        2.

                        În partea B, se adaugă următoarea rubrică:

                                    Nr.

                                    Denumire comună, numere de identificare

                                    Denumire IUPAC

                                    Puritate (1)

                                    Data aprobării

                                    Expirarea aprobării

                                    Dispoziții specifice

                                    „138

                                    Tolclofos-metil
                                    Nr. CAS 57018-04-9
                                    Nr. CIPAC 479

                                    O-2,6-dicloro-p-tolil O, O-dimetil fosforotioat
                                    O-2,6-dicloro-4-metilfenil O, O-dimetil fosforotioat

                                    ≥ 960 g/kg
                                    Următoarea impuritate are o importanță toxicologică și nu trebuie să depășească următorul nivel în materialul tehnic:
                                    Metanol max. 1 g/kg

                                    1 septembrie 2019

                                    31 august 2034

                                    Numai pentru utilizarea la plante ornamentale și la cartofi.
                                    În vederea punerii în aplicare a principiilor uniforme, astfel cum sunt menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reînnoire a aprobării substanței tolclofos-metil, în special de apendicele sale I și II.
                                    În cadrul acestei evaluări generale, statele membre acordă o atenție deosebită:

                                                —

                                                riscului pentru organismele acvatice și mamifere;

                                                —

                                                riscului pentru consumatori, în special riscului potențial al metabolitului DM-TM-CH2OH în cartofi;

                                                —

                                                riscului pentru operatori, lucrători și pentru persoanele expuse întâmplător.

                                          Condițiile de utilizare includ măsuri de atenuare a riscurilor, dacă este cazul.”

               (1)  Detalii suplimentare privind identitatea și specificațiile substanței active se găsesc în raportul de reînnoire.


title: Regulamentul de punere în aplicare (UE) 2019/1103 al Comisiei din 27 iunie 2019 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
                  28.6.2019

                  RO

                  Jurnalul Oficial al Uniunii Europene

                  L 175/31

         REGULAMENTUL DE PUNERE ÎN APLICARE (UE) 2019/1103 AL COMISIEI
         din 27 iunie 2019
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:

                     (1)

                     Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și a resurselor economice care se aflau în afara Irakului la data de 22 mai 2003.

                     (2)

                     La 24 iunie 2019, Comitetul pentru sancțiuni al Consiliului de Securitate al Organizației Națiunilor Unite a hotărât să elimine șaptesprezece mențiuni de pe lista persoanelor sau a entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa III la Regulamentul (CE) nr. 1210/2003 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1210/2003 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 iunie 2019.

                  Pentru Comisie,

                  Pentru Președinte,

                  Șefa Serviciului Instrumente de Politică Externă

            (1)  JO L 169, 8.7.2003, p. 6.

            ANEXĂ
            În anexa III la Regulamentul (CE) nr. 1210/2003 al Consiliului, se elimină următoarele mențiuni:

                           „18.

                           AUTOMOBILE STATE ENTERPRISE. Adresă: Near Andulus Square, off Nidal Street, P.O. Box 3270, Baghdad, Irak.”

                           „30.

                           DIRECTORATE-GENERAL OF MEDICAL SUPPLIES (alias DIRECTORATE-GENERAL OF MEDICAL APPLIANCES). Adrese: (a) P.O. Box 17041, Baghdad, Irak; (b) P.O. Box 17014, Al-Hurriya, Baghdad, Irak.”

                           „33.

                           DIRECTORATE OF TRANSFORMERS PROJECT. Adresă: P.O. Box 21, Baquba, Diala, Irak.”

                           „60.

                           IRAQI COMPANY FOR CARTON MANUFACTURIES. Adresă: P.O. Box 29029, Za'Faraniya, Baghdad, Irak.”

                           „66.

                           IRAQI REFRESHMENT COMPANY. Adresă: P.O. Box 2339, Alwiyah, Za'Faraniya, Industrial Area, Baghdad, Irak.”

                           „82.

                           MISHRAQ SULPHUR STATE ENTERPRISE. Adresă: P.O. Box 54, Al Ishraq-Ninawa, Mosul, Irak.”

                           „103.

                           NORTHERN CEMENT STATE ENTERPRISE. Adresă: P.O. Box 1, Sulaimaniyah, Irak.”

                           „114.

                           STATE BATTERY MANUFACTURING ESTABLISHMENT (alias STATE BATTERY MANUFACTURING ENTERPRISE). Adresă: P.O. Box 190, Al-Waziriyah, Safi El-Din, Al-Hilli St., Baghdad, Irak.”

                           „120.

                           STATE COMPANY FOR PLASTIC BAGS INDUSTRIES IN TIKRIT. Adresă: P.O. Box 12, Muhafadha Salah Aldin, Tikrit, Irak.”

                           „136.

                           STATE ENTERPRISE FOR GLASS AND CERAMIC INDUSTRIES. Adresă: Ramadi, Al Anbar, Irak.”

                           „148.

                           STATE ENTERPRISE FOR RAW BUILDING MATERIALS. Adresă: P.O. Box 5890, Alwiya, near Unknown Soldier, Saadoun Street, Baghdad, Irak.”

                           „154.

                           STATE ENTERPRISE FOR WOOD INDUSTRIES. Adrese: (a) Abu Sukhair, P.O. Box 20, Najaf, Irak; (b) Manadhira, Al-Najaf, Irak.”

                           „182.

                           STATE ORGANISATION FOR INDUSTRIAL DEVELOPMENT. Adresă: Khullani Square, Khulafa St., Baghdad, Irak.”

                           „187.

                           STATE ORGANISATION FOR ROADS AND BRIDGES [alias (a) STATE ESTABLISHMENT OF BRIDGES CONSTRUCTION, (b) STATE ESTABLISHMENT FOR MIDDLE AREA (ROADS), (c) STATE ESTABLISHMENT OF CONSTRUCTION OF ROADS (SOUTHERN AREA), (d) STATE ESTABLISHMENT OF CONSTRUCTION OF ROADS (NORTHERN AREA), (e) STATE ESTABLISHMENT OF CONSTRUCTION OF ROADS (MIDDLE AREA AROUND ELPHURATE), (f) STATE ESTABLISHMENT OF EXPRESSWAY ROADS]. Adrese: (a) Karradat Mariam, Karkh, P.O. Box 917, Baghdad, Irak; (b) Nassiryah, Irak; (c) Kirkuk, Irak; (d) Hilla, Irak; (e) Yousufia, Irak.”

                           „185.

                           STATE ORGANISATION FOR MINERALS. Adresă: P.O. Box 2330, Sa'doon Street, Baghdad, Irak.”

                           „27.

                           DIRECTORATE-GENERAL OF GENERATION AND TRANSMISSION OF ELECTRICITY. Adresă: P.O. Box 1058, Al-Masbah, Building 4/356, Baghdad, Irak.”

                           „89.

                           NASSIRITYAH THERMAL POWER STATION. Adresă: P.O. Box 31, Nassiriyah, Irak.”


title: Regulamentul de punere în aplicare (UE) 2019/1288 al Comisiei din 25 iulie 2019 de înregistrare a unei denumiri în registrul specialităților tradiționale garantate „Rögös túró” (STG)

text:
                  1.8.2019

                  RO

                  Jurnalul Oficial al Uniunii Europene

                  L 203/1

         REGULAMENTUL DE PUNERE ÎN APLICARE (UE) 2019/1288 AL COMISIEI
         din 25 iulie 2019
         de înregistrare a unei denumiri în registrul specialităților tradiționale garantate „Rögös túró” (STG)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (b) din Regulamentul (UE) nr. 1151/2012, cererea de înregistrare a denumirii „Rögös túró”, depusă de Ungaria, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Rögös túró” ar trebui, prin urmare, înregistrată,

               ADOPTĂ PREZENTUL REGULAMENT:

            Articolul 1
            Denumirea „Rögös túró” (STG) este înregistrată.
            Denumirea menționată la primul paragraf identifică un produs din clasa 1.3 (Brânzeturi) din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 iulie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 111, 25.3.2019, p. 5.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2019/1289 al Comisiei din 31 iulie 2019 privind autorizarea L-valinei produse de Corynebacterium glutamicum KCTC 11201P ca aditiv în hrana tuturor speciilor de animale (Text cu relevanță pentru SEE.)

text:
                  1.8.2019

                  RO

                  Jurnalul Oficial al Uniunii Europene

                  L 203/2

         REGULAMENTUL DE PUNERE ÎN APLICARE (UE) 2019/1289 AL COMISIEI
         din 31 iulie 2019
         privind autorizarea L-valinei produse de Corynebacterium glutamicum KCTC 11201P ca aditiv în hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru L-valină. Cererea a fost însoțită de detaliile și documentele necesare conform dispozițiilor articolului 7 alineatul (3) din regulamentul respectiv.

                     (3)

                     Cererea privește autorizarea L-valinei produse de Corynebacterium glutamicum KCCM 11201P ca aditiv în hrana tuturor speciilor de animale, în vederea clasificării în categoria „aditivi nutriționali”.

                     (4)

                     În avizul său din 28 noiembrie 2018 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, L-valina produsă de Corynebacterium glutamicum KCCM 11201P atunci când este adăugată în diete în cantități adecvate nu are efecte negative asupra sănătății animalelor, a sănătății oamenilor sau asupra mediului. Mai mult, autoritatea a concluzionat că este considerată o sursă eficace de L-valină, un aminoacid esențial pentru hrana animalelor, și că, pentru a fi eficace în cazul rumegătoarelor, aditivul trebuie să fie protejat împotriva degradării în rumen. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea substanței respective arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței respective ar trebui autorizată în conformitate cu specificațiile din anexa la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Substanța menționată în anexă, aparținând categoriei „aditivi nutriționali” și grupei funcționale „aminoacizi, sărurile acestora și produsele analoage”, este autorizată ca aditiv pentru hrana animalelor în condițiile prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 iulie 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  EFSA Journal 2019; 17(1):5538.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        mg/kg de hrană completă pentru animale cu un conținut de umiditate de 12 %

                           Categoria aditivi nutriționali. Grupa funcțională: aminoacizi, sărurile acestora și produse analoage.

                        3c371

                        —

                        L-valină

                           Compoziția aditivului:

                        Pulbere cu un conținut minim de L-valină de 98 % (raportat la substanța uscată) și un conținut maxim de apă de 1,5 %

                           Caracterizarea substanței active:

                        L-valină [acid (2S)-2-amino-3-metilbutanoic] produsă de Corynebacterium glutamicum KCCM 11201P
                        Formula chimică: C5H11NO2

                        Numărul CAS: 72-18-4

                           Metoda analitică
                            (1):
                        Pentru identificarea L-valinei în aditivul destinat hranei animalelor:

                                    —

                                    Codexul substanțelor chimice din alimente (Food Chemical Codex) „L-valine monograph”.

                              Pentru cuantificarea L-valinei în aditivul destinat hranei animalelor:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS).

                              Pentru determinarea valinei în preamestecuri, hrana combinată pentru animale și materiile prime destinate hranei animalelor:

                                    —

                                    cromatografie cu schimb de ioni cuplată cu derivatizare postcoloană și cu detecție fotometrică (IEC-VIS) – Regulamentul (CE) nr. 152/2009 (anexa III, partea F).

                              Pentru cuantificarea valinei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FD).

                        Toate speciile

                        —

                                    1.

                                    L-valina poate fi introdusă pe piață și utilizată ca aditiv sub formă de preparat

                                    2.

                                    Aditivul poate fi utilizat prin intermediul apei de băut.

                                    3.

                                    În instrucțiunile de utilizare a aditivului și a preamestecului, se menționează condițiile de depozitare, stabilitatea la tratament termic și stabilitatea în apa de băut.

                                    4.

                                    Eticheta aditivului și preamestecului trebuie să indice următoarele: „Suplimentarea cu L-valină, îndeosebi prin intermediul apei de băut, ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                        21 august 2029

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2019/1757 al Comisiei din 23 octombrie 2019 de modificare a anexei I la Regulamentul de punere în aplicare (UE) 2018/659 în ceea ce privește includerea Regatului Unit al Marii Britanii și Irlandei de Nord și a teritoriilor dependente ale Coroanei Britanice în lista țărilor terțe și a părților din teritoriile țărilor terțe din care este autorizată introducerea în Uniune de ecvidee vii și de material seminal, ovule și embrioni de ecvidee (Text cu relevanță pentru SEE)

text:
                  24.10.2019

                  RO

                  Jurnalul Oficial al Uniunii Europene

                  L 270/60

         REGULAMENTUL DE PUNERE ÎN APLICARE (UE) 2019/1757 AL COMISIEI
         din 23 octombrie 2019
         de modificare a anexei I la Regulamentul de punere în aplicare (UE) 2018/659 în ceea ce privește includerea Regatului Unit al Marii Britanii și Irlandei de Nord și a teritoriilor dependente ale Coroanei Britanice în lista țărilor terțe și a părților din teritoriile țărilor terțe din care este autorizată introducerea în Uniune de ecvidee vii și de material seminal, ovule și embrioni de ecvidee
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), în special articolul 3 alineatul (2) și articolul 9 alineatul (1) litera (c),
         având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (2), în special articolul 17 alineatul (3),
         având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (3), în special articolul 2 litera (i), articolul 12 alineatele (1), (4) și (5), articolul 13 alineatul (2) și articolele 15, 16, 17 și 19,
         întrucât:

                     (1)

                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 11 aprilie 2019, Consiliul European a adoptat, de comun acord cu Regatul Unit, Decizia (UE) 2019/584 (4) privind prelungirea termenului în temeiul articolului 50 alineatul (3) din TUE. În conformitate cu decizia respectivă, perioada prevăzută la articolul 50 alineatul (3) din TUE a fost prelungită până la 31 octombrie 2019. Prin urmare, legislația Uniunii va înceta să se aplice Regatului Unit începând de la 1 noiembrie 2019 („data retragerii”).

                     (2)

                     Directiva 2009/156/CE stabilește cerințele de sănătate animală care reglementează importurile de ecvidee în Uniune. Ea prevede că în Uniune pot fi importate numai ecvidee care provin dintr-o țară terță sau dintr-o parte a unei țări terțe incluse într-o listă de țări terțe întocmită în conformitate cu directiva respectivă și care sunt însoțite de un certificat de sănătate corespunzător unui model întocmit, de asemenea, în conformitate cu directiva respectivă.

                     (3)

                     Directiva 92/65/CEE definește cerințele de sănătate animală care reglementează importurile în Uniune de material seminal, ovule și embrioni proveniți de la animale din specia ecvină. Ea prevede că pot fi importate în Uniune doar produsele care provin dintr-o țară terță sau dintr-o parte a unei țări terțe incluse într-o listă de țări terțe întocmită în conformitate cu directiva respectivă și care sunt însoțite de un certificat de sănătate corespunzător unui model întocmit, de asemenea, în conformitate cu directiva respectivă. Certificatul de sănătate trebuie să ateste faptul că produsele provin din centre de colectare și de depozitare aprobate sau de la echipe de colectare și de producție care oferă garanții cel puțin echivalente cu cele stabilite în secțiunea I din anexa D la directiva respectivă.

                     (4)

                     Regulamentul de punere în aplicare (UE) 2018/659 al Comisiei (5) stabilește, printre altele, lista țărilor terțe și a părților din teritoriile țărilor terțe din care statele membre autorizează introducerea de ecvidee vii și de material seminal, ovule și embrioni de ecvidee.

                     (5)

                     Regatul Unit al Marii Britanii și Irlandei de Nord a furnizat garanțiile necesare pentru ca această țară și teritoriile dependente ale Coroanei Britanice să respecte, în cazul anumitor produse, condițiile prevăzute în Directivele 2009/156/CE și 92/65/CEE, precum și în Regulamentul de punere în aplicare (UE) 2018/659 pentru introducerea în Uniune a transporturilor de ecvidee și de material seminal, ovule și embrioni de ecvidee după data retragerii, prin respectarea în continuare a legislației Uniunii pentru o perioadă inițială de cel puțin nouă luni.

                     (6)

                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a se evita orice perturbare inutilă a schimburilor comerciale după data retragerii, Regatul Unit al Marii Britanii și Irlandei de Nord și teritoriile dependente ale Coroanei Britanice ar trebui incluse în lista țărilor terțe și a părților din teritoriile țărilor terțe autorizate pentru introducerea în Uniune de ecvidee vii și de material seminal, ovule și embrioni de ecvidee, stabilită în anexa I la Regulamentul de punere în aplicare (UE) 2018/659.

                     (7)

                     În ceea ce privește statutul sanitar al ecvideelor din Regatul Unit al Marii Britanii și al Irlandei de Nord și din teritoriile dependente ale Coroanei Britanice, aceste țări ar trebui să fie incluse în grupul sanitar A și ar trebui să se autorizeze toate tipurile de introducere și introducerea tuturor categoriilor de ecvidee.

                     (8)

                     Prin urmare, anexa I la Regulamentul de punere în aplicare (UE) 2018/659 ar trebui modificată în consecință.

                     (9)

                     Prezentul regulament ar trebui să se aplice de la 1 noiembrie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa I la Regulamentul de punere în aplicare (UE) 2018/659 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 noiembrie 2019.
            Cu toate acestea, regulamentul nu se aplică dacă legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 24.9.1991, p. 56.

            (2)  JO L 268, 14.9.1992, p. 54.

            (3)  JO L 192, 23.7.2010, p. 1.

            (4)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).

            (5)  Regulamentul de punere în aplicare (UE) 2018/659 al Comisiei din 12 aprilie 2018 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee (JO L 110, 30.4.2018, p. 1).

            ANEXĂ
            Tabelul prevăzut în anexa I la Regulamentul de punere în aplicare (UE) 2018/659 se modifică după cum urmează:

                        (a)

                        după intrarea referitoare la Insulele Falkland, se introduc următoarele rânduri:

                                    „GB

                                    Regatul Unit al Marii Britanii și Irlandei de Nord

                                    GB-0

                                    Întreaga țară

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Întreaga țară

                                    A

                                    X

                                    X

                                    X

                                    X

                                    X”

                        (b)

                        după intrarea referitoare la Israel, se introduce următorul rând:

                                    „IM

                                    Insula Man

                                    IM-0

                                    Întreaga țară

                                    A

                                    X

                                    X

                                    X

                                    X

                                    X”

                        (c)

                        după intrarea referitoare la Islanda, se introduce următorul rând:

                                    „JE

                                    Jersey

                                    JE-0

                                    Întreaga țară

                                    A

                                    X

                                    X

                                    X

                                    X

                                    X”


title: Regulamentul de punere în aplicare (UE) 2019/1758 al Comisiei din 23 octombrie 2019 de modificare a anexei III la Regulamentul (CE) nr. 1251/2008 în ceea ce privește includerea Regatului Unit al Marii Britanii și Irlandei de Nord și a teritoriilor dependente ale Coroanei Britanice în lista țărilor terțe, a teritoriilor, a zonelor sau a compartimentelor care sunt autorizate pentru introducerea în Uniunea Europeană de transporturi de animale de acvacultură (Text cu relevanță pentru SEE)

text:
                  24.10.2019

                  RO

                  Jurnalul Oficial al Uniunii Europene

                  L 270/63

         REGULAMENTUL DE PUNERE ÎN APLICARE (UE) 2019/1758 AL COMISIEI
         din 23 octombrie 2019
         de modificare a anexei III la Regulamentul (CE) nr. 1251/2008 în ceea ce privește includerea Regatului Unit al Marii Britanii și Irlandei de Nord și a teritoriilor dependente ale Coroanei Britanice în lista țărilor terțe, a teritoriilor, a zonelor sau a compartimentelor care sunt autorizate pentru introducerea în Uniunea Europeană de transporturi de animale de acvacultură
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 22 și articolul 61 alineatul (3),
         întrucât:

                     (1)

                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 11 aprilie 2019, Consiliul European a adoptat, de comun acord cu Regatul Unit, Decizia (UE) 2019/584 (2) privind prelungirea termenului în temeiul articolului 50 alineatul (3) din TUE. În conformitate cu decizia respectivă, perioada prevăzută la articolul 50 alineatul (3) din TUE a fost prelungită până la 31 octombrie 2019. Prin urmare, legislația Uniunii va înceta să se aplice Regatului Unit începând de la 1 noiembrie 2019 („data retragerii”).

                     (2)

                     Anexa III la Regulamentul (CE) nr. 1251/2008 al Comisiei (3) stabilește lista țărilor terțe, a teritoriilor, a zonelor sau a compartimentelor care sunt autorizate pentru introducerea în Uniune de animale de acvacultură.

                     (3)

                     Regatul Unit al Marii Britanii și Irlandei de Nord a furnizat garanțiile necesare pentru ca țara respectivă și teritoriile dependente ale Coroanei Britanice să respecte, pentru anumite produse, condițiile prevăzute în Regulamentul (CE) nr. 1251/2008 pentru introducerea în Uniune a transporturilor de animale de acvacultură după data retragerii, prin respectarea în continuare a legislației Uniunii pentru o perioadă inițială de cel puțin nouă luni.

                     (4)

                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a se evita orice perturbare inutilă a schimburilor comerciale după data retragerii, Regatul Unit și teritoriile dependente ale Coroanei Britanice ar trebui incluse în lista țărilor terțe, a teritoriilor, a zonelor sau a compartimentelor care sunt autorizate pentru introducerea în Uniune de transporturi de animale de acvacultură, stabilită în anexa III la Regulamentul (CE) nr. 1251/2008.

                     (5)

                     Prin urmare, anexa III la Regulamentul (CE) nr. 1251/2008 ar trebui modificată în consecință.

                     (6)

                     Prezentul regulament ar trebui să se aplice de la 1 noiembrie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1251/2008 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 noiembrie 2019.
            Cu toate acestea, regulamentul nu se aplică dacă legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 328, 24.11.2006, p. 14.

            (2)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).

            (3)  Regulamentul (CE) nr. 1251/2008 al Comisiei din 12 decembrie 2008 de punere în aplicare a Directivei 2006/88/CE a Consiliului în ceea ce privește condițiile și cerințele de certificare pentru introducerea pe piață și importul în Comunitate de animale de acvacultură și produse obținute din aceste animale și de stabilire a unei liste a speciilor-vectori (JO L 337, 16.12.2008, p. 41).

            ANEXĂ
            Tabelul stabilit în anexa III la Regulamentul (CE) nr. 1251/2008 se modifică după cum urmează:

                        (a)

                        după intrarea referitoare la Insulele Cook, se introduc următoarele rânduri:

                                    „GB

                                    Regatul Unit al Marii Britanii și Irlandei de Nord

                                    X

                                    X

                                    X

                                    Întreaga țară

                                    GG

                                    Guernsey

                                    X

                                    X

                                    X

                                    Întreaga țară”

                        (b)

                        după intrarea referitoare la Israel, se introduc următoarele rânduri:

                                    „IM

                                    Insula Man

                                    X

                                    Întreaga țară

                                    JE

                                    Jersey

                                    X

                                    X

                                    X

                                    Întreaga țară”